kardosdrur/scandi-wiki huggingface dataset:
Neetzow-Liepen

Neetzow-Liepen er to byer og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.
Kommunen blev oprettet 1. januar 2014 ved en sammenlægning af kommunerne Neetzow og Liepen.

Geografi 
Floden Peene afgrænser kommunen mod øst og nord.
 
I kommunen ligger landsbyerne:

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Mads Ibenfeldt

Mads Ibenfeldt (født 26. januar 1985) er en tidligere dansk fodboldspiller, der senest spillede for Nykøbing FC som forsvar.

Han har tidligere blandt andet spillet for Southend United F.C.

Referencer

Eksterne henvisninger 
 

Fodboldspillere fra Danmark
Fodboldspillere fra Idrætsforeningen Skjold Birkerød
Fodboldspillere fra Lyngby Boldklub
Fodboldspillere fra Randers FC
Fodboldspillere fra AGF
Fodboldspillere fra Silkeborg IF
Fodboldspillere fra Lolland-Falster Alliancen
Fodboldspillere fra B.93
Fodboldspillere fra Brønshøj Boldklub
Fodboldspillere fra Akademisk Boldklub
Fodboldspillere fra Southend United F.C.
Fodboldspillere fra Nykøbing FC
Jesper Holmris

Jesper Holmris Hansen er en dansk håndboldtræner, der siden sommeren 2019 har været cheftræner for Ringkøbing Håndbold i Damehåndboldligaen. Holmris trænede også Storbritanniens kvindehåndboldlandshold under Sommer-OL 2012 i London.

Han har også tidligere været træner for SK Aarhus,  og senest s kvindelandshold. 

Det var også meningen at han skulle være træner for EH Aalborg i 2017, men afslog da han fik  tilbuddet som kinesisk landstræner.

Referencer 

Håndboldtrænere fra Danmark
Tildeling af køn

Tildeling af køn er den kategorisering som enten dreng eller pige som sker når et barn er født. Kønnet fastlægges ud fra barnets kønsorganer. Det ved fødslen tildelte køn kaldes for fødselskøn.

Fødselskønnet bruges ofte til den registrering som offentlige myndigheder foretager. I Danmark sker der registrering af køn i Det Centrale Personregister som udsteder et CPR-nummer hvor sidste ciffer afspejler kønnet. Kvinder har et lige endetal, og mænd har et ulige endetal.

Tildeling af køn skal ikke forveksles med medicinsk bestemmelse af køn som er mere nuanceret, idet der kan optræde forskellige varianter inden for både kønsorganer, gonader og kromosomer. Dette betegnes samlet som interkøn, intersex eller usikkert køn.

Tyskland afskaffede i 2013 som det første land i Europa tvungen tildeling af køn for interkønnede børn ved fødslen.

Referencer 

Køn
Ida B. Wells

Ida Bell Wells-Barnett (født 16. juli 1862 i Holly Springs, Mississippi, død 25. marts 1931) bedre kendt som Ida B. Wells, var en afroamerikansk journalist og en tidlig leder af borgerrettighedsbevægelsen i USA. Hun dokumenterade lynchninger i USA, turnerede internationalt som forelæser, var en af grundlæggerne af National Association for the Advancement of Colored People i 1909, og engagerede sig i kampen for kvindelig stemmeret.

Wells skrev selv om sit liv i Crusade for Justice: The Autobiography of Ida B. Wells.

Opvækst og tidlige liv 
Wells blev født som slave I Mississippi nogle måneder inden, at Abraham Lincoln udstedte emancipationsproklamationen. Hendes forældre James Wells og Elizabeth "Lizzie" (Warrenton) Wells, var begge slaver hos arkitekten Spires Bolling. Wells var det ældste af 8 børn. James Wells var en dygtig snedker, som var politisk interesseret og engageret i racespørgsmål.

I 1878, da hun var 16 år, døde begge forældre og en yngre broder pludseligt af gul feber. Wells begyndte derefter at arbejde som lærer for at forsørge sine søskende og beskytte dem imod at blive sendt til et børnehjem.

Journalistik og aktivisme 
Som 21-årig blev Wells smidt ud fra 1. klasse på et tog på grund af sin hudfarve til trods for, at hun gjorde modstand og endda bed konduktøren. Wells stævnede jernbaneselskabet og vandt i første instans. Dommen blev senere ophævet, men en artikel, som Wells skrev om hændelsen, hjalp til at starte hendes karriere som journalist.

I marts 1892 blev Wells' ven Thomas Moss lynchet sammen med to andre. Wells skrev om mordene i avisen Free Speech and Headlight, og opfordrede byens afroamerikanere til at forlade Memphis. Mere end 6.000 personer forlod byen, mens andre organiserede boykotter af virksomheder, som var ejede af hvide.

En udbredt påstand i datiden var, at sorte mænd blev lynchet eftersom de havde begået seksuelle overgreb eller angrebet hvide kvinder. Efter mordet på Moss begyndte Wells at udforske og dokumentere lynchninger og deres årsager. Gennem dybdegravende journalistik fandt hun, at lynchningerne ikke handlede om at beskytte kvinder mod overgreb. Almindelige årsager til mordene var i stedet offentlig berusning, ubetalt gæld, at de ikke adlød hvide, eller at de konkurrerede med hvide økonomisk.

Wells var ikke den første, som imødegik voldtægtsmyten, men hun er blevet benævnt den stærkeste og stædigste stemme i spørgsmålet.

Først 1893 og senere 1894 turnerede Wells i Europa og holdt foredrag om lynchninger i USA.

I 1895 giftede Wells sig med Ferdinand L. Barnett, en advokat og avisudgiver i Chicago. Hun beholdt sit eget navn, men tilføjede Barnetts navn efter sit eget - en i samtiden usædvanlig beslutning. Parret havde et lykkeligt ægteskab og delte en interesse for progressiv, radikal politik.

Referencer

Eksterne henvisninger 

Afroamerikanere
Aktivister fra USA
Værker der er tilskrevet Vermeer

Dette er en oversigt over Værker der er tilskrevet Johannes Vermeer.

Værkernes datering kan være noget problematisk, eftersom Vermeer kun på to af malerierne selv angav en dato (Ruffersken og Astronomen; Geografen er påført en dato, men den er påført senere af en anden). Dateringen af de resterende billeder er kun formodning. Tre malerier er omdiskuterede (Den hellige Praxedis, En ung pige med fløjte og En kvinde, der står ved et klaviatur)

Malerierne er fordelt på lande, byer og museer således (Europa: 23, USA: 14):

 Frankrig: Paris – Louvre (2)
 Nederlandene: Haag – Mauritshuis (3), Amsterdam – Rijksmuseum (4)
 Irland: Dublin – National Gallery of Ireland (1)
 Monaco: Musée de la Chapelle de la Visitation (1)
 Tyskland: Dresden – Gemäldegalerie Alte Meister (2), Berlin – Gemäldegalerie (2), Braunschweig – Herzog Anton Ulrich-Museum (1), Frankfurt – Städel (1)
 Storbritannien: London – Buckingham Palace (1), National Gallery (2), Kenwood House (1)
 Skotland: Edinburgh – National Gallery of Scotland (1)
 Østrig: Wien – Kunsthistorisches Museum (1)
 USA: New York – Metropolitan Museum of Art (5), Frick Collection (3), Washington D.C. – National Gallery of Art (4), Boston – Isabella Stewart Gardner Museum (1) (stjålet), Las Vegas – Wynns samling (1)

Noter 

Lister over værker
Herefoss Station

Herefoss Station (Herefoss stasjon) er en tidligere jernbanestation på Sørlandsbanen, der ligger ved byområdet Herefoss i Birkenes kommune i Norge.

Stationen åbnede 22. juni 1938 som en del af banen mellem Nelaug og Grovane. Den blev fjernstyret 15. december 1970 men var fortsat bemandet for ekspedition af passagerer og gods indtil 1. januar 1978. Betjeningen med persontog ophørte 28. maj 1989. Stationsbygningen, der er opført efter tegninger af Gudmund Hoel, eksisterer stadig. Bygningen er en spejlvendt udgave af den på Vegårshei Station. I herefoss står der desuden stadig et vandtårn, der blev tegnet af Bjarne Friis Baastad.

Litteratur

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1938
Jernbanestationer i Agder
Heskestad Station

Heskestad Station (Heskestad stasjon) er en tidligere jernbanestation på Sørlandsbanen, der ligger ved Eide i Lund kommune i Norge. Den er udstyret med en stationsbygning i rødmalet træ.

Stationen åbnede 1. november 1904 som en del af Flekkefjordbanen, der var taget i brug en måned før mellem Egersund og Flekkefjord. I 1944 indgik strækningen mellem Egersund og Sira, hvor Heskestad ligger, i Sørlandsbanen. Oprindeligt havde Heskestad status som holdeplads, men den blev opgraderet til station omkring 1913. Omkring 1957 blev den atter nedgraderet til holdeplads og 1. juni 1966 til trinbræt. 2. juni 1991 fik den status som fjernstyret krydsningsspor.

Eksterne henvisninger 

Stationer på Sørlandsbanen
Jernbanestationer i Norge uden persontrafik
Etableret i 1904
Jernbanestationer i Rogaland
Hynnekleiv Station

Hynnekleiv Station (Hynnekleiv stasjon) var en jernbanestation på Sørlandsbanen, der lå ved Hynnekleiv i Froland kommune i Norge. Stationen åbnede 22. juni 1938 som en del af banen mellem Nelaug og Grovane. Den blev fjernstyret 15. december 1970 og nedlagt 1. juli 2003. Stationsbygningen, der er opført i gulmalet træ efter tegninger af Gudmund Hoel, overlevede dog.

Litteratur

Eksterne henvisninger 

Stationer på Sørlandsbanen
Nedlagte jernbanestationer i Norge
Etableret i 1938
Ophørt i 2003
Jernbanestationer i Agder
Mahder Assefa

Mahder Assefa (født 5. oktober 1987) er en etiopisk skuespillerinde.

Filmografi
 Boss (2012)
 Trekant (2013)

Eksterne henvisninger 
 

Skuespillere fra Etiopien
Personer fra Addis Ababa
Aserbajdsjan ved sommer-PL 2004

Aserbajdsjans deltog med 11 atleter i 3 sportsgrene ved Sommer-PL 2004 i Athen, Grækenland fra 29 august - 9 september 2012.

Medaljevindere

Referencer 

2004
Lande ved sommer-PL 2004
Bungay Castle

Bungay Castle er ruinen af en middelalderborg i byen Bungay i Suffolk ved floden Waveney.

Historie 
Borgen blev opført af normanneren Roger Bigod af Norfolk omkring år 1100, hvor floden Waveney slår et knæk. Det gav et godt forsvar. Rogers søn, Hugh Bigod, var en mægtig mand under borgerkrigen kendt som anarkiet. Der var tvivl om hans loyalitet under Henrik 2.'s tidlige regeringsår. Henrik konfiskerede Bungay, men gav det tilbage i 1164. Hugh opførte herefter et stort normannisk keep 1165. Prisen på byggeriet er ukendt, men Hugh Braun, der ledede udgravningerne af slottet i 1930'erne, mente, at det havde kostet omkring £1.400. Hugh endte på den tabene side i oprøret 1173–1174, Bungay blev belejret, der blev gravet gange under murene og det blev til sidst ødelagt af de kongelige tropper.

Stedet blev restaureret af Bigod-familien, og det blev udvidet i 1294 af Roger Bigod, 5. jarl af Norfolk, som sandsynligvis opførte de store tårne ved porten. Roger faldt i unåde hos Edward I, og efter hans død blev borgen overtaget af tronen, hvorefter den gik i forfald. Fra 1483 blev den primært ejet af hertugen af Norfolk til 1900-tallet.

Restaureringsarbejdet begyndte i 1934, efter amatørarkæologen Leonard Cane havde gravet. Ringmuren, tvillingetårnene fra porthuset er bevaret og en del af det centrale keep. Hertugen af Norfolk gav borgen til byen Bungay i 1987, og den ejes i dag af Bungay Castle Trust. The castle is a Grade I listed building.

Se også 
 Liste over borge og slotte i England

Referencer 

 Litteratur
 Braun, Hugh. (1935) "Bungay Castle, report on the excavations", Proceedings of the Suffolk Institute of Archaeology and History 22. pp.201–223.
 Pettifer, Adrian. (2002) English Castles: a Guide by Counties. Woodbridge, UK: Boydell Press. .

Eksterne henvisninger 

Slotte i Suffolk
Chris Bjerknæs

Chris Bjerknæs Fallesen (født 1. december 1989 i Hillerød) er en dansk debattør og forfatter, samt fhv. formand for Dansk Folkepartis Ungdom fra 2017-2020. Derudover er han også tidl. medlem af Dansk Folkepartis hovedbestyrelse og folketingskandidat.

Politisk karriere 
Chris Bjerknæs har været aktiv i politik siden år 2008 og har gennem årene været lokalformand for DFU Nordsjælland (2009-2012) samt folketingskandidat for Dansk Folkeparti ved folketingsvalget 2011 i Fredensborgkredsen. 

Han sad i DFU's hovedbestyrelse fra år 2015-2016 og blev valgt som formand for Dansk Folkepartis Ungdom d. 11. februar 2017, indtil han gik af ved årsmødet i 2020. I samme periode, sad Chris Bjerknæs i Dansk Folkepartis hovedbestyrelse.

I 2020 udgives bogen Nationalt Selvforsvar, der er skrevet sammen med Martin Henriksen.

Referencer

Eksterne henvisninger
Chris Bjerknæs facebookprofil
Artikel om Chris Bjerknæs, Altinget Dato: 13. februar 2017
DF-ungdoms hovedbestyrelse 
Pressemeddelelse  Dato 13. februar 2017

Politikere fra Dansk Folkeparti
Danske ungdomspolitikere
Personer fra Hillerød
Drastrup Skov

Drastrup Skov er et ca. 300 hektar stort skov- og naturområde mellem Drastrup, Svenstrup og Frejlev,   omkring 6 kilometer sydvest for Aalborg. For at sikre grundvandsresourcerne begyndte Aalborg Kommune i 1996  med at opkøbe jord i området, med henblik på at etablere skov, og der indledtes et samarbejde med  statsskovdistrikt  Himmerland, der overtog driften af arealerne, og stod for plantning og den fremtidige pasning af skoven. De tidligere landbrugsområder er nu plantet til med ny skov eller overgået  afgræsning og lignende, hvor der ikke gødes eller sprøjtes. Samtidig  skabtes nye rekreative tilbud tæt ved byen for   friluftsliv og naturoplevelser.

I forbindelse med FN's klimakonference 2009 plantede skolebørn fra Aalborg Kommune fire hektar klimaskov i området  i et projekt med navnet  ”Genplant Planeten”. 

Der er flere fortidsminder i skoven, bl.a. ligger i et åbent område i skoven den mere end 5000 år gamle  Ørnhøj Jættestue.  Jættestuen består af et gravkammer og en gang bygget af store sten og dækket af en cirka to meter høj og 12 meter bred høj.

Eksterne kilder og henvisninger
 Om Drastrup Skov  på naturstyrelsen.dk 

Skove i Danmark
Lokaliteter i Aalborg Kommune
Mazepa (maleri af Horace Vernet)

Mazepa er et maleri af Horace Vernet fra 1826.

Motiv 

Maleriet skildrer et motiv fra Ivan Mazepas omskiftelige liv: efter at have tjent som page hos den polske konge Johan 2. Kasimir og være blevet udstødt på grund af sin ortodokse tro af sine katolske kolleger og endda være endt i en fægtningsduel inde i kongepaladset, blev han forvist til sin moders gods i Volhynien. Der indledte han et forhold til en gift adelsdame. En dag blev de to taget på fersk gerning af ægtefællen. Mazepa blev, nøgen og rullet i tjære, fastbundet på sin hest, der sattes i galop. Da han nåede frem til sin moders gods, var han så såret og fyldt med ar, at det knapt var muligt at genkende ham.

Maleriet viser dette, Mazepas vilde ridt på hesteryggen. Man ser ham bundet til hesteryggen på hesten, der galopperer over et ujævnt terræn, i færd med at springe over en træstamme. Mazepa og hesten forfølges af brune ulve.

Skitse 
En skitse til det endelige billede findes i Kunsthalle Bremen.

Maleriet er generelt holdt i dystre farver: hesten er grå, terrænet er kun lige antydet og også himlen er overskyet. Hesten er i galop fra venstre mod højre, skråt fremad og forbi beskueren. Det høje tempo angives af det flagrende hår og hestehalen. Et par mørke fugle er i luften. Mazepa selv fremtræder som billedets midtpunkt, det mest lyse element i billedet, kun med et rødt lændeklæde. 

På det endelige billede ses, at Mazepa og hesten - som er hvidere end på skitsen - forfølges af ulve, fuglene er væk, ansigtet er tydeligt og der er andre mindre ændringer i billedets motiv.

Datering 
Maleriet er dateret 1826 (nederst til højre). Det er signeret.

Proviens 
Billedet befinder sig i Calvet Museum i Avignon.

Andet maleri med samme motiv 

Horace Vernet har malet et andet billede med samme motiv men i en anden udførsel: her ser man hesten med Mazepa på ryggen komme op af en flod. Dette maleri er imidlertid hverken dateret eller signeret. Det dateres til samme tid.

Noter

Litteratur 
Alfred Jensen: Mazepa. Historiska bilder från Ukraina och Karl XII:s dagar; Lund 1909 (kopi af billedet s. 59)

Malerier fra 1826
Malerier af Horace Vernet
Ransomware

Ransomware er en type malware, der bruges til at afpresse ejeren af den inficerede enhed til at betale løsepenge for at få adgang til sine egne data igen. Ordet er et portmanteau af de engelske ord “ransom” (løsesum) og “software” (programkode).

Referencer
Twana Amin

Twana Amin (kurdisk: توانا ئەمین, født 1. november 1981 i Sulaymaniyah) er en kurdisk forfatter og journalist. Han er bosat i Stockholm. I Kurdistan har han fem gange modtaget priser for at have skrevet den bedste historie. I 2011 blev han af det kurdiske selvstyre i Irak kåret som årets bedste unge forfatter. Han er redaktør for et kritisk og intellektuelt magasin.

Twana Amin har skrevet mere end 10 skønlitterære bøger, nogle af dem er oversættelser.

Priser og legater
 2007, 2008, 2012, 2013, 2015: Den bedste historie ved Galawzh Festival.
 2011: Vinder af prisen som årets bedste unge forfatter.

Referencer

Forfattere fra Irak
Personer fra Kurdistan
Periode 8-grundstof

Et periode 8-grundstof er et grundstof, der i det periodiske system er placeret i ottende række fra oven. Fælles for disse grundstoffer er, at atomerne har netop otte elektronskaller.

Ingen af disse grundstoffer forekommer naturligt, og det er endnu ikke lykkedes at fremstille nogle af dem syntetisk.

Det første grundstof i perioden vil få atomnummer 119 og benævnes foreløbig Ununennium.

Perioder i det periodiske system
Neu Kosenow

Neu Kosenow er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.
Indtil 31. december 2004 hørte kommunen under Amt Ducherow.

Geografi 
Neu Kosenow er beliggende ved Bundesstraße B 109. Anklam ligger cirka otte kilometer mod nordvest, og cirka 18 kilometer øst for kommunen ligger Ueckermünde. Jernbanen Berlin-Stralsund går gennem kommunen.

Ud over Neu Kosenow, findes landsbyerne Auerose, Dargibell og Kagendorf i kommunen.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Billon (legering)

Billon er betegnelsen for en legering af sølv og kobber, hvor sølvindholdet er mindre end 50%. Legeringen har siden antikken været brugt til mønter. For at illudere sølv med en højere lødighed kunne man hvidkoge mønterne, dvs. koge dem i en opløsning af salt og vinsten. Herved opløstes en del af kobberet i overfladen, der således bestod af et meget tyndt lag sølv.

I senmiddelalderen kunne ordet også benyttes om guldmønter med lav lødighed. Ordet er det samme som det engelske bullion, der betyder umøntet ædelmetal.

Legeringer
Sølv
Neuenkirchen (Anklam-Land)

Neuenkirchen er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Indtil 31. december 2004 hørte kommunen under Amt Spantekow.

Geografi 
Neuenkirchen er beliggende to kilometer syd for Bundesstraße B 199. Byen Anklam ligger omkring ti kilometer mod nordøst. I kommunen finder man ud over Neuenkirchen, landsbyerne Müggenburg og Strippow. Kommunen ligger ved Peene-Südkanal.

Seværdigheder 
 Wasserburg Müggenburg fra det 13. århundrede; Blev ombygget til et nygotisk slotsanlæg i slutningen af det 19. århundrede.
 Kirche Neuenkirchen fra det 13. århundrede.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Cirkus Binger

Cirkus Binger var et dansk omrejsende cirkus, der turnerede fra 1961 til 1962. Cirkus Binger anvendte en del af Cirkus Miehes gamle materiel, så som cirkusvogne, uniformer, gradin (siddepladsopbygning), logeafskærmning, pistkasser (kanten rundt om manegen), fortæppe og betræk til bænkepladser.

Binger
Etableret i 1961
Robert Torrens

Robert Torrens henviser til blandt andre:

 Robert Torrens (jurist) (1775-1856) – irsk dommer
 Robert Torrens (nationaløkonom) (1780-1864) – irsk nationaløkonom
 Robert Torrens (politiker) (1814-1884) – australsk politiker
Robert Torrens (nationaløkonom)

Robert Torrens (født 1780 i Derry, død 27. maj 1864 i London) var en irsk nationaløkonom. 

Torrens var 1821 en af de 19 grundlæggere (hvoriblandt også Malthus, Ricardo, J.S. Mill og  Tooke) af Political Economy Club i London, forbilledet for alle senere økonomisk-videnskabelige foreninger. Han var en ivrig forkæmper for Peels bankakt af 1844 og arbejdede stærkt for ophævelsen af den engelske korntold. Af hans skrifter kan nævnes An Essay on the external corn trade (London 1815), der bidrog til at berede jordbunden for den 1839 stiftede Anti-Corn-Law-League, An Essay on the Production of Wealth (sammesteds 1821), On Wages and Combinations (sammesteds 1834) og The Principles and Practical Operation of Sir Robert Peel's Act of 1844 (2 bind, sammesteds 1847-1848).

Kilder 

  

Nationaløkonomer fra Irland
Faglitterære forfattere fra Irland
Engelsksprogede forfattere
Personer fra Londonderry
William McCullagh Torrens

William Torrens McCullagh Torrens (født 13. oktober 1813, død 26. april 1894) var en engelsk politiker og forfatter. 

Torrens blev sagfører 1836 og var 1847—1852 samt på ny 1865—1885 medlem af Underhuset. Han var udpræget liberal og meget virksom for valgrettens udvidelse 1867, samt for sociale fremskridt. Torrens fremkaldte lov om arbejderboliger 1868 og oprettelsen af Londons skoleråd 1870. Desuden skrev han Industrial history of free nations (1846), Empire in Asia (1872), Twenty years in Parliament (1893) og History of Cabinets (1894) samt levnedsskildringer af 
James Graham (1863), Lord Melbourne (2 bind, 1877) og Lord Wellesley (1880).

Kilder 

 

 

Parlamentsmedlemmer
Politikere fra Storbritannien
Faglitterære forfattere fra England
Engelsksprogede forfattere
Briter i 1800-tallet
Ha Seok-jin

Ha Seok-jin (født 5. marts 1982 i Seoul, Sydkorea) er en koreansk skuespiller, bedst kendt for sin rolle som Jin Jung-suk i Drinking Solo.

Udvalgt filmografi

Film 
 2006: See You After School
 2006: Sexy Teacher
 2007: Unstoppable Marriage
 2008: Summer Whispers
 2016: Like for Likes

Tv-serier 
 2005: Sad Love Story
 2005: Princess Lulu
 2006: Dr. Kkang
 2006: Korea Secret Agency
 2007: If in Love... Like Them
 2007: Hello! Miss
 2007: Drama City
 2008: I am Happy
 2009: What's for Dinner?
 2010: The Great Merchant
 2010: Once Upon a Time in Saengchori
 2011: Can't Lose
 2011: If Tomorrow Comes
 2012: Standby
 2012: Childless Comfort
 2013: Shark
 2013: Thrice Married Woman
 2014: Legendary Witches
 2015: D-Day
 2016: Iron Lady
 2016: Drinking Solo
 2016: 1% of Anything
 2017: Radiant Office

Noter

Eksterne henvisninger 

 
 

Skuespillere fra Sydkorea
Annika Meyer

Annika Meyer (født 30. maj 1994 i Haderslev) er en dansk håndboldspiller, som spiller for den tyske klub SG BBM Bietigheim i Handball-Bundesliga Frauen.

Karriere 
Annika Meyer spillede først som ungdomsspiller i den danske klub SønderjyskE. I sommeren 2012 skiftede Meyer til HC Odense. I fem ligakampe scorede hun 14 mål for Odense. Fra 2013/14 sæsonen skiftede hun så til den tyske Bundesligaklub VfL Oldenburg. I sæsonen 2016/17 skiftede hun til Buxtehuder SV i Handball-Bundesliga Frauen. I sommeren 2017 skiftede hun til den danske ligaklub København Håndbold. Efter sæsonen 2018/19 skiftede hun til Aarhus United.

Meyer har indtil videre spillet 37 landskampe for det danske juniorlandshold, hvor hun scorede 66 mål. I sommeren 2012 blev hun sammen med landsholdet verdensmester for U18. I U19 EM i 2013 var hun med til at vinde bronzemedaljer. Desuden blev det kåret til den bedste forsvarsspiller i turneringen. Et år senere vandt hun ved U18 VM igen bronzemedalje.

Kilder 

Håndboldspillere fra Danmark
Kattehale

Kattehale kan henvise til 

 Kattehale-familien, en plantefamilie
 Kattehale (slægt), en planteslægt i Kattehale-familien
 Kattehale (plante), en plante i Kattehale-familien
 Kattehale (bebyggelse), en bebyggelse

 Kattehale Mose, en mose i Nordsjælland